พร้อมทุกด้าน บิ๊กต้อม บุกตรวจความคืบหน้าเจ้าภาพ อลป. 2020
ญี่ปุ่นพร้อมจัดโอลิมปิก 2020 ก่อนล่วงหน้าถึง 1 ปี สนามและหมู่บ้านนักกีฬาเตรียมการไว้อย่างดีเป็นที่เรียบร้อย บิ๊กต้อม ธนา ไชยประสิทธิ์ หัวหน้านักกีฬาไทย เผย เจ้าภาพวางมาตรการรองรับปัญหาอากาศร้อนไว้แล้ว พร้อมให้ไทยทบทวนส่งจำนวนนักกีฬาที่คาดว่า จะผ่านเข้ารอบสุดท้ายโตเกียวเกมส์มาใหม่ ให้อ้างอิงตามเป็นจริงมากที่สุด ,วันที่ 22 ส.ค.62 ความเคลื่อนไหวการเป็นเจ้าภาพมหกรรมกีฬาโอลิมปิก โตเกียว 2020 ที่จะมีขึ้นในระหว่างวันที่ 24 ก.ค.-9 ส.ค.ปีหน้า ที่กรุงโตเกียว ประเทศญี่ปุ่น ล่าสุด บิ๊กต้อม นายธนา ไชยประสิทธิ์ หัวหน้านักกีฬาไทย ซึ่งเดินทางไปร่วมประชุมร่วมกับเจ้าภาพ และหัวหน้านักกีฬาจาก 192 ประเทศ เปิดเผยถึงผลการประชุมว่า ที่ประชุมได้มีการรายงานความพร้อมและความคืบหน้าในด้านต่างๆ อย่างละเอียด ,นายธนา กล่าวต่อว่า นอกจากนี้ คณะกรรมการจัดการแข่งขัน ยังได้นำหัวหน้าคณะนักกีฬาจากทุกชาติ ไปเยี่ยมชมสนามแข่งขัน และหมู่บ้านนักกีฬาในแห่งต่างๆ ด้วย ซึ่งต้องบอกว่า ทุกอย่างมีความพร้อมเป็นอย่างมาก พร้อมล่วงหน้าก่อนที่การชิงชัยจะเร่ิมขึ้น 1 ปีเสียด้วยซ้ำ,หัวหน้านักกีฬาไทย กล่าวอีกว่า ในที่ประชุมได้มีการสอบถามถึงจำนวนนักกีฬาของแต่ละชาติ ที่คาดว่าจะผ่านเข้าสู่รอบสุดท้ายโตเกียวเกมส์ ซึ่งในส่วนของไทย ทางเจ้าภาพขอให้เราทบทวนจำนวนนักกีฬามาใหม่ โดยขอให้อ้างอิงตามความเป็นจริงมากที่สุด ซึ่งตนจะได้กลับไปสอบถามสมาคมกีฬา อีกครั้งถึงโอกาสของนักกีฬาไทย โดยทางญี่ปุ่นจะมาขอคำตอบ ในการประชุมร่วมกับชาติในภูมิภาคอาเซียนในเดือน พ.ย.นี้,ส่วนปัญหาอากาศร้อน ที่คาดว่าจะเข้าขั้นร้อนเป็นอย่างมาก ในช่วงที่มีการแข่งขัน เหมือนที่เกิดขึ้นในปีนี้ ทางเจ้าภาพญี่ปุ่นได้วางมาตรการเอาไว้แล้ว มีทั้งการจะปรับเวลาแข่งขันในแต่ละวันให้เร็วขึ้น มีการเพิ่มน้ำเย็น เพิ่มไอน้ำ ในสนามแห่งต่างๆ และมีอ่างน้ำแข็ง เตรียมไว้ให้นักกีฬา เป็นต้น ส่วนเรื่องของอาหาร เจ้าภาพยืนยันว่า จะเป็นไปตามมาตรฐานของคณะกรรมการโอลิมปิกสากล (ไอโอซี) ที่กำหนดไว้ จึงไม่ต้องกังวลแต่อย่างใด นายธนา กล่าว.
ญี่ปุ่นพร้อมจัดโอลิมปิก 2020 ก่อนล่วงหน้าถึง 1 ปี สนามและหมู่บ้านนักกีฬาเตรียมการไว้อย่างดีเป็นที่เรียบร้อย บิ๊กต้อม เผย เจ้าภาพวางมาตรการรองรับปัญหาอากาศร้อนไว้แล้ว
โตเกียวเกมส์ 2020,ญี่ปุ่น,โอลิมปิก 2020,บิ๊กต้อม,ธนา ไชยประสิทธิ์